Након мира у Феники 205. године којим је завршен Први македонски рат, Филип V, македонски краљ, био је приморан да се одрекне хегемоније над Грчком, па је своју пажњу усмерио ка истоку. Године 203. он је склопио савез са Антиохом III, селеукидским владарем о подели египатских поседа. Наиме у Египту је тада било анархично стање условљено смрћу краља Птолемеја IV Филопатора, а не престолу се налазио малолетни Птолемеј V Епифан. Два владара су покушала да искористе овакву ситуацију и заузму поседе младог краља. Филип је требало да заузме Егејско море, Карију и Самос, док је Антиох планирао да запоседне Коилесирију (Јужну Сирију) и Феникију.